text: Tysk turist gik amok
  08 juli 2010 kl. 10.02
  En tysk turist i Horsens gik amok over, at Tyskland i aftes blev slået af Spanien i VM-semifinalen i Sydafrika med en 1-0 sejr.
  I et parkanlæg i Lund slog han en ung mand og kvinde i ansigtet.
  Tyskeren blev anholdt af politiet. Han er tiltalt for vold og kan se frem til en bøde eller kortvarig fængselsstraf.
  Han bliver også udvist af Danmark.
  Ofrene kom kun lettere til skade.
  